CELEX: 51999PC0389(02)
Language: el
Date: 1999-07-26
Title: Πρόταση κανονισμού (ΕΚ) του Συμβουλίου για τη σύναψη του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Κυβέρνησης της Δημοκρατίας της Αγκόλα όσον αφορά την αλιεία στα ανοικτά των ακτών της Αγκόλα, για την περίοδο από τις 3 Μαΐου 1999 έως τις 2 Μαΐου 2000

Avis juridique important

|

51999PC0389(02)

Πρόταση κανονισμού (ΕΚ) του Συμβουλίου για τη σύναψη του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Κυβέρνησης της Δημοκρατίας της Αγκόλα όσον αφορά την αλιεία στα ανοικτά των ακτών της Αγκόλα, για την περίοδο από τις 3 Μαΐου 1999 έως τις 2 Μαΐου 2000  /* COM/99/0389 τελικό - CNS 99/0169 */  

Επίσημη Εφημερίδα αριθ. C 021 E της 25/01/2000 σ. 0044 - 0045

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τη σύναψη του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Κυβέρνησης της Δημοκρατίας της Αγκόλα όσον αφορά την αλιεία στα ανοικτά των ακτών της Αγκόλα, για την περίοδο από τις 3 Μαΐου 1999 έως τις 2 Μαΐου 2000(υποβληθείσες από την Επιτροπή) ΑΙΤΙΟΛΟΓΙΚΗ ΕΚΘΕΣΗ Η ισχύς του πρωτοκόλλου που είναι συνημμένο στην αλιευτική συμφωνία μεταξύ της ΕΚ και της Αγκόλας εξέπνευσε στις 2.5.99. Ένα νέο πρωτόκολλο μονογραφήθηκε μεταξύ των δύο μερών στις 2.5.99 για τον καθορισμό των τεχνικών και χρηματοδοτικών όρων των αλιευτικών δραστηριοτήτων των σκαφών της ΕΚ στα ύδατα της Αγκόλα για την περίοδο από 3.5.1999 έως 2.5.2000. Στη βάση αυτή, η Επιτροπή προτείνει στο Συμβούλιο να εγκρίνει: - με απόφαση, το σχέδιο συμφωνίας υπό τη μορφή ανταλλαγής επιστολών σχετικά με την προσωρινή εφαρμογή του νέου πρωτοκόλλου εν αναμονή της οριστικής έναρξης ισχύος του. - με κανονισμό, το πρωτόκολλο για τον καθορισμό των αλιευτικών δυνατοτήτων και των σχετικών τεχνικών και χρηματοδοτικών όρων που συμφωνήθηκαν μεταξύ της ΕΚ και της Αγκόλα για την περίοδο 3.5.1999 έως 2.5.2000. Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τη σύναψη του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Κυβέρνησης της Δημοκρατίας της Αγκόλα όσον αφορά την αλιεία στα ανοικτά των ακτών της Αγκόλα, για την περίοδο από τις 3 Μαΐου 1999 έως τις 2 Μαΐου 2000 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής κοινότητας, και ιδίως το άρθρο 37, σε συνδυασμό με το άρθρο 300 παράγραφος 2 και παράγραφος 3, πρώτο εδάφιο* την πρόταση της Επιτροπής [2],[2]   ΕΕ C τη γνώμη του Ευρωπαϊκού Κοινοβουλίου [3][3]   Γνώμη που εκφράστηκε στις  (δεν έχει ακόμα δημοσιευθεί στην Επίσημη Εφημερίδα). Εκτιμώντας: (1) ότι βάσει της συμφωνίας μεταξύ της Ευρωπαϊκής Κοινότητας και της Κυβέρνησης της Δημοκρατίας της Αγκόλα, όσον αφορά την αλιεία στα ανοικτά των ακτών της Αγκόλα [4], τα δύο μέρη προέβησαν σε διαπραγματεύσεις για τον καθορισμό των τροποποιήσεων ή συμπληρώσεων που πρέπει να πραγματοποιηθούν στην εν λόγω συμφωνία κατά τη λήξη της περιόδου εφαρμογής του πρωτοκόλλου που επισυνάπτεται στη συμφωνία αυτή*[4]   ΕΕ L 341 της 3.12.1987, σ. 2. (2) ότι, κατόπιν των διαπραγματεύσεων αυτών, μονογραφήθηκε στις 2 Μαΐου 1999 ένα νέο πρωτόκολλο, για τον καθορισμό των αλιευτικών δυνατοτήτων και της χρηματοδοτικής αντιστάθμισης που προβλέπονται στην προαναφερόμενη συμφωνία για την περίοδο από τις 3 Μαΐου 1999 έως τις 2 Μαΐου 2000* (3)  ότι είναι προς το συμφέρον της Κοινότητας να εγκρίνει το πρωτόκολλο αυτό, (4) ότι πρέπει να καθοριστεί ο τρόπος κατανομής των αλιευτικών δυνατοτήτων μεταξύ των κρατών μελών με βάση τη συμβατική κατανομή των αλιευτικών δυνατοτήτων στο πλαίσιο της αλιευτικής συμφωνίας* ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το πρωτόκολλο για τον καθορισμό των αλιευτικών δυνατοτήτων και της χρηματοδοτικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της Κυβέρνησης της Δημοκρατίας της Αγκόλα όσον αφορά την αλιεία στα ανοικτά των ακτών της Αγκόλα, για την περίοδο από τις 3 Μαΐου 1999 έως τις 2 Μαΐου 2000, εγκρίνεται εξ ονόματος της Κοινότητας. Το κείμενο του πρωτοκόλλου επισυνάπτεται στον παρόντα κανονισμό. Άρθρο 2 Οι αλιευτικές δυνατότητες που καθορίζονται από το πρωτόκολλο κατανέμονται μεταξύ των κρατών μελών ως εξής: - αλιευτικά σκάφη γαρίδας:Ισπανία: 6550 ΚΟΧ, ανά μήνα, κατά μέρο όρο ετησίως, 22 σκάφη* - μηχανότρατες βενθοπελαγικής αλιείας:Ισπανία: 2000 ΚΟΧ, ανά μήνα, κατά μέρο όρο ετησίως* - παραγαδιάρικα βυθού:Πορτογαλία: 1750 ΚΟΧ, ανά μήνα, κατά μέρο όρο ετησίως - θυνναλιευτικά γρι-γρι με ψυκτικές εγκαταστάσεις:Γαλλία: 7 σκάφη,  Ισπανία: 11 σκάφη* - παραγαδιάρικα επιφανείας:Πορτογαλία: 5 σκάφη,  Ισπανία: 20 σκάφη. Εάν οι αιτήσεις αδειών των κρατών μελών δεν εξαντλήσουν τις αλιευτικές δυνατότητες που καθορίζονται από το πρωτόκολλο, η Επιτροπή μπορεί να λάβει υπόψη αιτήσεις άδειας οποιουδήποτε άλλου κράτους μέλους. Άρθρο 3Ο Πρόεδρος του Συμβουλίου εξουσιοδοτείται να ορίσεί τα πρόσωπα που είναι εξουσιοδοτημένα να υπογράψουν τη συμφωνία υπό τη μορφή ανταλλαγής επιστολών δεσμεύοντας την Κοινότητα. Άρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το ΣυμβούλιοΟ Πρόεδρος ΠΡΩΤΟΚΟΛΛΟ για τον καθορισμό των αλιευτικών δυνατοτήτων και της χρηματοδοτικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της Κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά των ακτών της Αγκόλα, για την περίοδο από τις 3 Μαΐου 1999 έως τις 2 Μαΐου 2000 ΑΡΘΡΟ 1 Από τις 3 Μαΐου 1999 και για περίοδο ευος έτους τα όρια που αναφέρονται στο άρθρο 2 της συμφωνίας είναι τα εξής: 1. Αλιευτικά σκάφη γαρίδας: 6 550 ΚΟΧ ανά μήνα, κατά μέσο όρο ετησίως (ανώτατο όριο 22 σκάφη). Οι αλιευόμενες ποσότητες από τα σκάφη της Κοινότητας δεν μπορούν να υπερβούν τους 5.000 τόνους γαρίδας ρόδινης και γαρίδας γκρίζου χρώματος. Η ποσότητα αυτή συνίσταται από 30% γαρίδα ρόδινη και 70% γαρίδα γκρίζου χρώματος. 2. Μηχανότρατες αλιείας βενθοπελαγικών ειδών: 2 000 ΚΟΧ ανά μήνα, κατά μέσοόρο ετησίως 3. Παραγάδι βυθού, στάσιμο απλάδι δίχτυ: 1 750 ΚΟΧ ανά μήνα, κατά μέσο όρο. Απαγορεύεται η αλιεία που έχει, ως στόχο το είδος Cenntrohorus granulosus. 4. Θυνναλιευτικά γρι-γρι με ψυκτικές εγκαταστάσεις: 18 σκάφη 5. Παραγαδιάρικα ακάφη επιφάνειας: 25 σκάφη. 6. Σε πειραματική βάση: αλιεία πελαγικών ειδών: 2 σκάφη. Λόγω του χαρακτήρα της, η αλιεία αυτή, διεξάγεται για πειραματική περίδο έξι μηνών από την ημερομηνία ενάρξεως ισχύος του παρόντος πρωτοκόλλου. ΑΘΡΟ 2 1. Η χρηματοδοτική αντιστάθμιση που αναφέρεται στο άρθρο 7 της συμφωνίας για την περίοδο που προβλέπεται στο άρθρο 1 καθορίζεται σε 10 300 000 EUR, καταβλητέα σε τραπεζικό λογαριασμό που ορίζεται από το Υπουργείο Αλιείας. 2. Εάν το σκάφος εξέλθει από το πλαίσιο της συμφωνίας και οι αρχές της Αγκόλα δεν δεχθούν την αντικατάστασή του από άλλο σκάφος, η προκύπτουσα μείωση των αλιευτικών δυνατοτήτων για την Κοινότητα παρέχει δικαίωμα αναλογικής προσαρμογής της χρηματοδοτικής αντιστάθμισης που αναφέρεται στην παράγραφο 1. 3. Η διάθεση της χρηματοδοτικής αντιστάθμισης υπάγεται στην αποκλειστική αρμοδιότητα της Αγκόλα. ΑΡΘΡΟ 3 Κατά τη διάρκεια της περιόδου που αναφέρεται στο άρθρο 1, η Κοινότητα συμβάλλει με ποσό 1 700 000 EUR στη χρηματοδότηση επιστημονικών και τεχνικών προγραμμάτων της Αγκόλα (εξοπλισμός, υποδομή, επίβλεψη, σεμινάρια, μελέτες, θεσμική στήριξη της αλιείας μικρής κλιμακας, κλπ.). Το ποσό αυτό καταβάλλεται στο Ινστιτούτο Ερευνών του Υπουργείου Αλιείας. Μέρος αυτού του ποσού μπορεί να χρησιμοποιηθεί για την κάλυψη των εισφορών που καταβάλλει η Αγκόλα στις διεθνείς οργανώσεις αλιείας καθώς και των εξόδων συμμετοχής σε διεθνείς συναντήσεις. Κατά τη διάρκεια ισχύος του παρόντος πρωτοκόλλου, η Κοινότητα θα συμμετάσχει στην πραγματοποίηση επιστημονικών μελετών και εκστρατειών ενημέρωσης με ετήσιο ποσό 350 000 EUR. ΑΡΘΡΟ 4 Τα δύο μερη συμφωνούν ότι η βελτίωση της ικανότητας και των γνώσεων των ατόμων που ασχολούνται με τη θαλάσσια αλιεία, αποτελεί ουσιαστικό στοιχείο για την επιτυχία της συνεργασίας τους. Για το σκοπό αυτό, η Κοινότητα θέτει στη διάθεση των αρχών της Αγκόλα υποτροφίες σπουδών και επιμόρφωσης στους διάφορους επιστημονικούς, τεχνικούς και οικονομικούς τομείς που αφορούν την αλιεία. Οι εν λόγω υποτροφίες μπορούν επίσης να χρησιμοποιηθούν σε κάθε κράτος μέλος που συνδέεται με την Κοινότητα με συμφωνία συνεργασίας. Το συνολικό κόστος αυτών των υποτροφιών δεν μπορεί να υπερβαίνει τα 1 000 000 EUR. Το ποσό αυτό καταβάλλεται σε τραπεζικό λογαριασμό τον οποίο ορίζει το Υπουργείο Αλιείας,. Το υπουργείο διαχειρίζεται το σύνολο των υποτροφιών και άλλων δράσεων που χρηματοδοτούνται μ'αυτόν τον τρόπο. ΑΡΘΡΟ 5 Σε περίτπωση που η Κοινότητα παραλείψει να καταβάλει τις πληρωμές που προβλέπονται στα άρθρα 2, 3 και 4 μέσα στις ταχθείσες προθεσμίες, η εφαρμογή της συμφωνίας μπορεί να ανασταλεί. ΑΡΘΡΟ 6 Το παράρτημα της συμφωνίας μεταξύ της Ευρωπαϊκής Κοινότητας και της Κυβέρνησης της Δημοκρατίας της Αγκόλα, όσον αφορά την αλιεία στα ανοιχτά των ακτών της Αγκόλα, καταργείται και αντικαθίσταται από το παράρτημα του παρόντος πρωτοκόλλου. ΑΡΘΡΟ 7 Το παρόν πρωτόκολλο αρχίζει να ισχύει την ημέρα της υπογραφής του. Εφαρμόζεται από τις 3 Μαΐου 1999. ΠΑΡΑΡΤΗΜΑ A Όροι άσκησης της αλιείας στα ύδατα της Αγκόλα από τα σκάφη της Κοινότητας. 1. ΥΠΟΒΟΛΗ ΑΙΤΗΣΕΩΝ ΚΑΙ ΔΙΑΤΥΠΩΣΕΙΣ ΓΙΑ ΤΗΝ ΕΚΔΟΣΗ ΑΔΕΙΩΝ 1.1. Η Επιτροπή των Ευρωπαϊκών Κοινοτήτων υποβάλλει στις αρμόδιες για την αλεία αρχές της Αγκόλα, μέσω της αντιπροσωπείας της Επιτροπής των Ευρωπαϊκών Κοινοτήτων στην Αγκόλα, αίτηση, την οποία συντάσσει ο εφοπλιστής για κάθε σκάφος που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία της έναρξης της αιτούμενης περιόδου ισχύος. Οι αιτήσεις υποβάλλονται με έντυπα, τα οποία προβλέπονται για το σκοπό αυτό από την Αγκόλα, σύμφωνα με το υπόδειγμα που περιέχεται στα προσαρτήματα 1 και 2. Η πρώτη αίτηση θα συνοδεύεται από πιστοποιητικό καταμέτρησης του σκάφους. Κάθε αίτηση για χορήγηση αδείας πρέπει να συνοδεύεται από την απόδειξη πληρωμής των τελών για την περίοδο ισχύος της άδειας. Για τους σκοπούς του παρόντος πρωτοκόλλου, τα αλιεύματα που αλιεύονται από κοινοτικά σκάφη που αλιεύουν στο πλαίσιο της συμφωνίας θεωρούνται ότι έχουν κοινοτική καταγωγή. 1.2. Κάθε άδεια χορηγείται στον εφοπλιστή για συγκεκριμένο σκάφος. Κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται, σε περίπτωση ανωτέρας βίας, από άδεια που ισχύει για άλλο κοινοτικό σκάφος παρόμοιων χαρακτηριστικών. 1.3. Οι άδειες χορηγούνται από τις αρχές της Αγκόλα στον πλοίαρχο του σκάφους στο λιμάνι της Λουάντα, μετά την επιθεώρηση του σκάφους από την αρμόδια αρχή. Ωστόσο, στην περίπτωση θυνναλιευτικών ή παραγαδιάρικων σκαφών επιφανείας, μπορεί να χορηγείται αντίγραφο της άδειας με τέλεφαξ στους εφοπλιστές ή στους αντιπροσώπους ή πράκτορές τους* 1.4. Η αρμόδια για την αλιεία αρχή της Αγκόλα κοινοποιεί τις άδειες που εκδίδει στην αντιπροσωπεία της Επιτροπής των Ευρωπαϊκών Κοινοτήτων* 1.5. Η άδεια πρέπει να βρίσκεται πάντοτε επί του σκάφους. Εντούτοις, στην περίπτωση των θυνναλιευτικών και των παραγαδιάρικων σκαφών επιφανείας, μόλις παραληφθεί η ανακοίνωση καταβολής της προκαταβολής της Ευρωπαϊκής Επιτροπής από τις αρχές της Αγκόλα, το σκάφος θα εγγράφεται στον κατάλογο των σκαφών που επιτρέπεται να αλιεύουν, ο οποίος κοινοποιείται στις αρμόδιες για τον έλεγχο της αλιείας αρχές της Αγκόλα. Εν ανομονή της παραλαβής της οριστικής άδειας, θα μπορεί να χορηγείται αντίγραφο της εν λόγω άδειας με τέλεφαξ. Το αντίγραφο θα πρέπει να διατηρείται επί του σκάφους* 1.6. Η άδειες ισχύουν για περίοδο ενός έτους* 1.7. Κάθε σκάφος πρέπει να εκπροσωπείται από έναν πράκτορα με επίσημη διεύθυνση κατοικίας στην Αγκόλα, τον οποίο εγκρίνει το Υπουργείο Αλιείας* 1.8. Οι αρχές της Αγκόλα ανακοινώνουν, το ταχύτερο δυνατό, τις πληροφορίες σχετικά με τους τραπεζικούς λογαριασμούς και το συνάλλαγμα που χρησιμοποιείται για τη χρηματοδοτική εκτέλεση της παρούσας συμφωνίας. 2.. ΤΕΛΗ ΤΩΝ ΑΔΕΙΩΝ 2.1. Διατάξεις που εφαρμόζονται στις μηχανότρατες Τα τέλη αδειών καθορίζονται ως εξής: - για τα γαριδοαλιευτικά: 56 EUR ανά κοχ ανά μήνα* - για την αλιεία βενθοπελαγικών ειδών: 195 EUR ανά κοχ ανά έτος. Η καταβολή των τελών μπορεί να πραγματοποιηθεί σε τριμηνιαίες ή εξαμηνιαίες δόσεις. Στην περίπτωση αυτή, το ποσό προσαυξάνεται αντίστοιχα κατά 5 και 3%. 2.2. Διατάξεις που εφαρμόζονται στα θυνναλιευτικά και στα παραγαδιάρικα επιφανείας Τα τέλη καθορίζονται σε 20 EUR ανά αλιευόμενο τόνο στην αλιευτική ζώνη της Αγκόλα. Οι άδειες χορηγούνται μετά από καταβολή κατ'αποκοπήν ποσού 4 000 EUR ανά έτος και ανά θυνναλιευτικό γρι-γρι με ψυκτικές εγκαταστάσεις, το οποίο είναι ισοδύναμο των τελών που αντιστοιχούν στην αλιεία 200 τόνων τονοειδών ανά έτος στα ύδατα της Αγκόλα, και ένα κατ’αποκοπήν ποσό 2 000 EUR ανά έτος και ανά παραγαδιάρικο επιφανείας, το οποίο είναι ισοδύναμο των τελών που αντιστοιχούν στην αλιεία 100 τόνων αλιευμάτων τόνου ανά έτος στα ύδατα της Αγκόλα. Η τελική εκκαθάριση των οφειλομένων τελών για τη συγκεκριμένη περίοδο πραγματοποιείται από την Επιτροπή των Ευρωπαϊκών Κοινοτήτων στο τέλος κάθε πρώτου τριμήνου του έτους, που έπεται εκείνου κατά το οποίο πραγματοποιήθηκαν τα αλιεύματα, βάσει δηλώσεων αλιευμάτων που υποβάλλονται για κάθε σκάφος και επιβεβαιώνονται από έναν ειδικό επιστημονικό οργανισμό ο οποίος είναι εγκατεστημένος στην περιοχή. Η εκκαθάριση αυτή ανακοινώνεται ταυτόχρονα στις αρχές της Αγκόλα και στους εφοπλιστές. Κάθε ενδεχόμενη επιπλέον πληρωμή πραγματοποιείται από τους εφοπλιστές το αργότερο 30 ημέρες μετά την κοινοποίηση της τελικής εκκαθάρισης σε ανοιχτό λογαριασμό σε ένα χρηματοπιστωτικό οργανισμό ή άλλο οργανισμό που ορίζεται από τις αρχές της Αγκόλα. Ωστόσο, εάν το ποσό της οριστικής εκκαθάρισης είναι χαμηλότερο από το ποσό της προκαταβολής που αναφέρεται ανωτέρω, η διαφορά δεν μπορεί να ανακτηθεί από τον εφοπλιστή. 3. ΒΙΟΛΟΓΙΚΗ ΑΝΑΠΑΥΣΗ Μία περίοδος βιολογικής ανάπαυσης για την αλιεία της γαρίδας θα καθορίζεται κάθε έτος με βάση τα αποτελέσματα των διεξαγόμενων επιστημονικών παρατηρήσεων. Η περίοδος αυτή θα ανακοινωθεί στην Επιτροπή και στους εφοπλιστές με ελάχιστη προειδοποίηση τριών μηνών. Οι εφοπλιστές δεν θα καταβάλλουν τέλη αδείας κατά τη διάρκεια της περιόδου της βιολογικής ανάπαυσης. 4. ΠΑΡΕΜΠΙΠΤΟΝΤΑ ΑΛΙΕΥΜΑΤΑ Τα παρεμπίπτοντα αλιεύματα των γαριδοαλιευτικών ανήκουν στους εφοπλιστές, οι οποίοι επιτρέπεται να αλιεύουν καβούρια μέχρι 500 τόνους ανά έτος. 5. ΕΚΦΟΡΤΩΣΕΙΣ Τα παραγαδιάρικα σκάφη επιφανείας της Κοινότητας προσπαθούν να συμμετέχουν στον εφοδιασμό της κονσερβοβιομηχανίας τόνου στην Αγκόλα, ανάλογα με την αλιευτική τους προσπάθεια στη ζώνη, με τιμή που καθορίζεται με κοινή συμφωνία μεταξύ των εφοπλιστών και των αλιευτικών αρχών της Αγκόλα, με βάση τις τρέχουσες τιμές της διεθνούς αγοράς. Το ποσό εξοφλείται σε μετατρέψιμο συναλλαγμα. 6. ΜΕΤΑΦΟΡΤΩΣΕΙΣ Όλες οι μεταφορτώσεις πρέπει να κοινοποιούνται οχτώ ημέρες πριν στις αρμόδιες αρχές της Αγκόλα και να πραγματοποιούνται σε έναν από τους όρμους της Λουάντα ή του Λόμπιτο, παρουσία των φορολογικών αρχών. Αντίγραφο των εγγράφων μεταφόρτωσης διαβιβάζεται στη Διεύθυνση Επιθεώρησης και Εποπτείας του Υπουργείου Αλιείας 15 ημέρες πριν από το τέλος κάθε μήνα όσον αφορά τον προηγούμενο μήνα. 7. ΔΗΛΩΣΕΙΣ ΑΛΙΕΥΜΑΤΩΝ 7.1. Γαριδοαλιευτικά και μηχανότρατες βενθοπελαγικών ειδών 7.1.1. Τα εν λόγω σκάφη υποχρεούνται να ανακοινώνουν στο Ινστιτούτο Έρευνας της Αλιείας στη Λουάντα μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικής εκστρατείας τα δελτία αλιεύσεων που εμφαίνονται στα προσαρτήματα 3 και 4. Εξάλλου, αποστέλλεται για κάθε σκάφος, στο Γραφείο Σχεδιασμού του Υπουργείου Αλιείας, μέσω της αντιπροσωπείας της Επιτροπής των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που πραγματοποιήθηκαν κατά τη διάρκεια του μήνα καθώς και τις ποσότητες που υπάρχουν επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το μήνα που αναφέρεται ανωτέρω. Εάν δεν τηρηθούν οι διατάξεις αυτές, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από τις ισχύουσες ρυθμίσεις της. 7.1.2 Επιπλέον τα εν λόγω σκάφη πρέπει να ανακοινώνουν καθημερινώς το γεωγραφικό τους στίγμα και τα αλιεύματα της προηγούμενης ημέρας στο ραδιοασύρματο της Λουάντα. Ο αριθμός κλήσης κοινοποιείται στον εφοπλιστή τη στιγμή της έκδοσης της άδειας αλιείας. Σε περίπτωση που δεν υπάρχει δυνατότητα χρήσης του ασυρμάτου, τα σκάφη δύνανται να χρησιμοποιούν άλλα εναλλακτικά μέσα επικοινωνίας, όπως το τηλέτυπο και το τηλεγράφημα. Τα σκάφη αυτά δεν δύνανται να εξέρχονται της αλιευτικής ζώνης της Αγκόλα παρά μόνον μετά από προηγούμενη έγκριση από τη Διεύθυνση Επιθεώρησης και Εποπτείας του Υπουργείου Αλιείας και μετά από επαλήθευση των αλιευμάτων που υπάρχουν επί του σκάφους. 7.2. Θυνναλευτικά και παραγαδιάρικα επιφανείας Κατά τη διάρκεια των δραστηριοτήτων στην αλιευτική ζώνη της Αγκόλα, τα σκάφη πρέπει να ανακοινώνουν στο ραδιοασύρματο της Λουάντα, κάθε τρεις μέρες, το γεωγραφικό τους στίγμα και τον όγκο των αλιευμάτων που πραγματοποίησαν. Τη στιγμή της εισόδου ή της εξόδου τους από την αλιευτική ζώνη της Αγκόλα, τα σκάφη ανακοινώνουν στο ραδιοασύρματο της Λουάντα το γεωγραφικό τους στίγμα και τον όγκο των αλιευμάτων επί του σκάφους. Σε περίπτωση που δεν υπάρχει δυνατότητα ασυρμάτου, τα σκάφη δύνανται να χρησιμοποιούν άλλα εναλλακτικά μέσα επικοινωνίας, όπως το τηλέπυπο ή το τηλεγράφημα. Εξάλλου, ο πλοίαρχος πρέπει να τηρεί ημερολόγιο αλιείας σύμφωνα με το προσάρτημα 5, για κάθε αλιευτική περίοδο εντός της αλιευτικής ζώνης της Αγκόλα. Το έντυπο πρέπει να συμπληρώνεται με ευκρινή τρόπο, να υπογράφεται από τον πλοίαρχο του σκάφους και να αποστέλλεται, εντός 45 ημερών από το τέλος της αλιευτικής περιόδου, στη γενική διεύθυνση επιθεώρησης και εποπτείας του Υπουργείου Αλιείας, μέσω της αντιπροσωπείας της Επιτροπής των Ευρωπαϊκών Κοινοτήτων. Σε περίπτωση μη τήρησης της διατάξεως αυτής, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από τις ρυθμίσεις της. 8. ΑΛΙΕΥΤΙΚΕΣ ΖΩΝΕΣ 8.1. Οι αλιευτικές ζώνες στις οποίες μπορούν να έχουν πρόσβαση τα γαριδοαλιευτικά περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλα, βορείως των 12020´ και πέραν των 12 ναυτικών μιλίων από τις γραμμές βάσης* 8.2. οι αλιευτικές ζώνες στις οποίες μπορούν να έχουν πρόσβαση τα θυνναλιευτικά γρι-γρι με ψυκτικές εγκαταστάσεις καθώς και τα παραγαδιάρικα επιφανείας περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλα πέραν των 12 ναυτικών μιλίων από τις γραμμές βάσης* 8.3. οι αλιευτικές ζώνες στις οποίες έχουν πρόσβαση τα αλιευτικά σκάφη βενθοπελαγικών ειδών περιλαμβάνουν τα ύδατα που υπάγονται στην κυριαρχία ή στη δικαιοδοσία της Δημοκρατίας της Αγκόλα: - για τις μηχανότρατες, πέραν των 12 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς βορρά από τον παράλληλο 13000´ Ν και προς νότο από τη γραμμή η οποία βρίσκεται 5 μίλια βόρεια των συνόρων μεταξύ των αποκλειστικών οικονομικών ζωνών της Αγκόλα και της Ναμίμπια, - για τα σκάφη που χρησιμοποιούν άλλα αλιευτικά εργαλεία, πέραν των 8 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς νότο από μία γραμμή η οποία βρίσκεται 5 μίλια βόρεια των συνόρων μεταξύ των αποκλειστικών οικονομικών ζωνών της Αγκόλα και της Ναμίμπια. 9. ΝΑΥΤΟΛΟΓΗΣΗ Ο εφοπλιστής στον οποίο χορηγήθηκε άδεια αλιείας, δυνάμει της παρούσας συμφωνίας, πρέπει να συμβάλει στην επαγγελματική κατάρτιση πέντε τουλάχιστον ναυτικών της Αγκόλα, οι οποίοι επιλέγονται ελεύθερα από κατάλογο του Υπουργείου Αλιείας, σε κάθε σκάφος, εκτός από τα θυνναλιευτικά γρι-γρι με ψυκτικές εγκαταστάσεις και τα παραγαδιάρικα επιφανείας. Στην περίπτωση κατά την οποία, κατόπιν αιτήσεως της Αγκόλας, επιβιβασθεί παρατηρητής, θα θεωρείται ότι συμπεριλαμβάνεται στους προαναφερθέντες πέντε ναυτικούς. Οι κοινοτικοί εφοπλιστές θα προσπαθούν να αυξάνουν τον αριθμό των ναυτικών και να βελτιώνουν την επαγγελματική κατάρτισή τους. Ο μισθός των ναυτικών, που καθορίζεται από τα συμβαλλόμενα μέρη επιβαρύνει τον εφοπλιστή και καταβάλλεται σε λογαριασμό σε ένα χρηματοδοτικό οργανισμό, τον οποίο ορίζει το Υπουργείο Αλιείας. Οι μισθοί αυτοί θα πρέπει να περιλαμβάνουν την αντίστοιχη ασφαλιστική κάλυψη κατά παντός κινδύνου ζωής. 10. ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ Κάθε σκάφος δύναται να ναυτολογήσει έναν επιστημονικό παρατηρητή τον οποίον διορίζει και αποζημιώνει το Υπουργείο Αλιείας. Οι όροι διαμονής του επιστημονικού παρατηρητή επί του σκάφους είναι, στο μέτρο του δυνατού, οι όροι που ισχύουν και για τους αξιωματικούς του σκάφους. Ο επιστημονικός παρατηρητής πρέπει να έχει στη διάθεσή του όλες τις διευκολύνσεις που είναι αναγκαίες για την άσκηση των καθηκόντων του. Οι όροι επιβίβασης και οι εργασίες των επιστημονικών παρατηρητών δεν πρέπει να διακόπτουν ούτε να εμποδίζουν τις αλιευτικές δραστηριότητες. Για να μπορεί η Αγκόλα να καλύψει τα έξοδα που προκύπτουν από την παρουσία των παρατηρητών επί των σκαφών, στα τέλη των εφοπλιστών συμπεριλαμβάνεται και ένα ποσό 15 EUR για κάθε ημέρα άσκησης δραστηριοτήτων από τον παρατηρητή επί του σκάφους. Η διάρκεια επιβίβασης ενός επιστημονικού παρατηρητή πάνω σε ένα σκάφος έχει διάρκεια μιας παλίρροιας. 11. ΕΠΙΘΕΩΡΗΣΗ ΚΑΙ ΕΛΕΓΧΟΣ Κατόπιν αιτήσεως των αρχών της Αγκόλα, τα αλιευτικά σκάφη της Κοινότητας που αλιεύουν στο πλαίσιο της συμφωνίας πρέπει να επιτρέπουν και να διευκολύνουν την επιβίβαση επί του πλοίου και την εκπλήρωση των καθηκόντων κάθε υπαλλήλου της Αγκόλα που είναι επιφορτισμένος με την επιθεώρηση και τον έλεγχο των αλιευτικών δραστηριότητων. Η παρουσία αυτών των υπαλλήλων επί του σκάφους δεν πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους. 12. ΕΦΟΔΙΑΣΜΟΣ ΚΑΙ ΚΑΥΣΙΜΑ, ΕΠΙΣΚΕΥΕΣ ΚΑΙ ΠΑΡΟΧΗ ΑΛΛΩΝ ΥΠΗΡΕΣΙΩΝ Κάθε φορά που υπάρχει δυνατότητα, ο εφοδιασμός σε καύσιμα και νερό, καθώς και οι εργασίες συντήρησης και οι επισκευές στο ναυπηγείο όλων των σκαφών που αλιεύουν στην αλιευτική ζώνη της Αγκόλα στο πλαίσιο της παρούσας συμφωνίας, εξαιρουμένων των θυνναλιευτικών, πρέπει να πραγματοποιούνται στην Αγκόλα. Βάσει των ιδίων όρων, η μεταφορά των πληρωμάτων πρέπει να εξασφαλίζεται από την εταιρεία εθνικών αερογραμμών της Αγκόλα (TAAG). Ο εφοδιασμός σε καύσιμα απαγορεύεται εκτός των αγκυροβολίων της Λουάντα ή του Λόμπιτο, εκτός από την περίπτωση που το εγκρίνει η Διεύθυνση Επιθεώρησης και Εποπτείας του Υπουργείου Αλιείας. 13. ΜΕΓΕΘΟΣ ΜΑΤΙΩΝ ΤΩΝ ΔΙΧΤΥΩΝ Η ελάχιστη διάσταση του χρησιμοποιούμενου ματιού των διχτυών είναι: 13.1. αλιεία γαρίδας 40 mm* 13.2 αλιεία βενθοπελαγικών ειδών: 110 mm Η θέσπιση ενός νέου μεγέθους ματιών θα εφαρμόζεται στα σκάφη της Κοινότητας από τον έκτο μήνα μετά την κοινοποίησή του προς της Επιτροπή των Ευρωπαϊκών Κοινοτήτων. 14. ΔΙΑΔΙΚΑΣΙΑ ΣΕ ΠΕΡΙΠΤΩΣΗ ΑΚΙΝΗΤΟΠΟΙΗΣΗΣ Η αντιπροσωπεία της Επιτροπής στην Λουάντα ενημερώνεται εντός προθεσμίας 48 ωρών για κάθε ακινητοποίηση αλιευτικού πλοίου που φέρει σημαία κράτους μέλους της Κοινότητας, η οποία επήλθε εντός της αλιευτικής ζώνης της Αγκόλα και παραλαμβάνει ταυτόχρονα έκθεση για τις περιστάσεις και τους λόγους που οδήγησαν στην εν λόγω ακινητοποίηση. ΠΑΡΑΡΤΗΜΑ B Όροι άσκησης της αλιείας στα ύδατα της Αγκόλα από τα σκάφη αλιείας πελαγικών ειδών της Κοινότητας. 1. ΥΠΟΒΟΛΗ ΑΙΤΗΣΕΩΝ ΚΑΙ ΔΙΑΤΥΠΩΣΕΙΣ ΓΙΑ ΤΗΝ ΕΚΔΟΣΗ ΑΔΕΙΩΝ 1.1. Η Επιτροπή των Ευρωπαϊκών Κοινοτήτων υποβάλλει στις αρμόδιες για την αλεία αρχές της Αγκόλα, μέσω της αντιπροσωπείας της Επιτροπής των Ευρωπαϊκών Κοινοτήτων στην Αγκόλα, αίτηση, την οποία συντάσσει ο εφοπλιστής για κάθε σκάφος που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία της έναρξης της αιτούμενης περιόδου ισχύος. Οι αιτήσεις υποβάλλονται με έντυπα, τα οποία προβλέπονται για το σκοπό αυτό από την Αγκόλα, σύμφωνα με το υπόδειγμα που περιέχεται στο προσάρτημα 1. Η πρώτη αίτηση θα συνοδεύεται από πιστοποιητικό καταμέτρησης του σκάφους. Κάθε αίτηση για χορήγηση αδείας πρέπει να συνοδεύεται από την απόδειξη πληρωμής των τελών για την περίοδο ισχύος της άδειας. Σε περίπτωση ανανέωσης της άδειας, θα πρέπει να αποδεικνύεται στις αρχές της Αγκόλα η πληρωμή των αντίστοιχων τελών για την αιτούμενη περίοδο. Τα προαναφερόμενα έγγραφα χορηγούνται αποκλειστικά κατά την πρώτη αίτηση αδείας ή σε περίπτωση τροποποίησης των τεχνικών χαρακτηριστικών του σκάφους. 1.2. Η άδεια χορηγείται στον εφοπλιστή για συγκεκριμένο σκάφος. Κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται, σε περίπτωση ανωτέρας βίας, από άδεια που ισχύει για άλλο κοινοτικό σκάφος παρόμοιων χαρακτηριστικών. 1.3. Οι άδειες χορηγούνται από τις αρχές της Αγκόλα στον πλοίαρχο του πιο κοντινό λιμάνι μετά την επιθεώρηση του σκάφους από την αρμόδια αρχή. Οσον αΦορά την πρωτη αίτηση. 1.4. Η αρμόδια για την αλιεία αρχή της Αγκόλα κοινοποιεί τις άδειες που εκδίδει στην αντιπροσωπεία της Επιτροπής των Ευρωπαϊκών Κοινοτήτων* 1.5. Η άδεια πρέπει να βρίσκεται πάντοτε επί του σκάφους. Εντούτοις, στην περίπτωση των θυνναλιευτικών και των παραγαδιάρικων σκαφών επιφανείας, μόλις παραληφθεί η ανακοίνωση καταβολής της προκαταβολής της Ευρωπαϊκής Επιτροπής από τις αρχές της Αγκόλα, το σκάφος θα εγγράφεται στον κατάλογο των σκαφών που επιτρέπεται να αλιεύουν, ο οποίος κοινοποιείται στις αρμόδιες για τον έλεγχο της αλιείας αρχές της Αγκόλα. Εν ανομονή της παραλαβής της οριστικής άδειας, θα μπορεί να χορηγείται αντίγραφο της εν λόγω άδειας με τέλεφαξ. Το αντίγραφο θα πρέπει να διατηρείται επί του σκάφους* 1.6. Οι άδειες ισχύουν για περίοδο ενός μηνός, αλλά μπορούν να ανανεώνονται. 1.7. Κάθε σκάφος πρέπει να εκπροσωπείται από έναν πράκτορα με επίσημη διεύθυνση κατοικίας στην Αγκόλα, τον οποίο εγκρίνει το Υπουργείο Αλιείας* 1.8. Οι αρχές της Αγκόλα ανακοινώνουν, πριν από την έναρξη ισχύος του παρόντος πρωτοκόλλου, τις πληροφορίες σχετικά με τους τραπεζικούς λογαριασμούς και το συνάλλαγμα που χρησιμοποιείται για τη χρηματοδοτική εκτέλεση της παρούσας συμφωνίας. 1.9. Οι άδειες προορίζονται για την αλιεία σαβριδιών και παλαμίδας. Επιτρέπεται επί του σκάφους παρεμπίπτον αλίευμα άλλων ειδών μέχρι ποσοστού 10%. 2. ΤΕΛΗ ΤΩΝ ΑΔΕΙΩΝ Τα τέλη των αδειών καθορίζονται σε 2 EUR ανά μήνα ανά ΚΟΧ. Μετά την περίοδο αυτή, οι όροι άσκησης της αλιείας αυτής θα καθοριστούν κατόπιν κοινής συμφωνίας μεταξύ των εφοπλιστών και των αρχών της Αγκόλας με βάση την ανάλυση των αποτελεσμάτων της πειραματικής περιόδου. 3. ΜΕΤΑΦΟΡΤΩΣΕΙΣ Όλες οι μεταφορτώσεις πρέπει να κοινοποιούνται οχτώ ημέρες πριν στις αρμόδιες αρχές της Αγκόλα και να πραγματοποιούνται σε έναν από τους όρμους της Λουάντα ή του Λόμπιτο, παρουσία των φορολογικών αρχών. Αντίγραφο των εγγράφων μεταφόρτωσης διαβιβάζεται στη Διεύθυνση Επιθεώρησης και Εποπτείας του Υπουργείου Αλιείας 15 ημέρες πριν από το τέλος κάθε μήνα όσον αφορά τον προηγούμενο μήνα. 4. ΔΗΛΩΣΕΙΣ ΑΛΙΕΥΜΑΤΩΝ 4.1. Τα εν λόγω σκάφη υποχρεούνται να ανακοινώνουν στο Ινστιτούτο Έρευνας της Αλιείας στη Λουάντα μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικής εκστρατείας τα δελτία αλιεύσεων που εμφαίνονται στο προσάρτημα 6. Εξάλλου, αποστέλλεται για κάθε σκάφος, στο Γραφείο Σχεδιασμού του Υπουργείου Αλιείας, μέσω της αντιπροσωπείας της Επιτροπής των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που πραγματοποιήθηκαν κατά τη διάρκεια του μήνα καθώς και τις ποσότητες που υπάρχουν επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το μήνα που αναφέρεται ανωτέρω. 4.2. Τα αλιευτικά σκάφη δεν δύνανται να εξέρχονται της αλιευτικής ζώνης της Αγκόλα παρά μόνον μετά από προηγούμενη έγκριση από τη Διεύθυνση Επιθεώρησης και Εποπτείας του Υπουργείου Αλιείας και μετά από επαλήθευση των αλιευμάτων που υπάρχουν επί του σκάφους. Σε περίπτωση μη τήρησης της διατάξεως αυτής, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από τις ισχύουσες ρυθμίσεις της. 5. ΑΛΙΕΥΤΙΚΕΣ ΖΩΝΕΣ Οι αλιευτικές ζώνες στις οποίες μπορούν να έχουν πρόσβαση στα αλιευτικά σκάφη πελαγικών ειδών περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλα, πέραν των 12 ναυτικών μιλίων 6. ΝΑΥΤΟΛΟΓΗΣΗ Κατά τη διάρκεια της πειράματικής περιόδου, τα σκάφη που αλιεύουν πελαγικά είδη δεν υπόκεινται στην υποχρέωση ναυτολόγησης ναυτικών της Αγκόλα. 7. ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ Κάθε σκάφος δύναται να ναυτολογήσει έναν επιστημονικό παρατηρητή τον οποίον διορίζει και αποζημιώνει το Υπουργείο Αλιείας. Οι όροι διαμονής του επιστημονικού παρατηρητή επί του σκάφους είναι, στο μέτρο του δυνατού, οι όροι που ισχύουν και για τους αξιωματικούς του σκάφους. Ο επιστημονικός παρατηρητής πρέπει να έχει στη διάθεσή του όλες τις διευκολύνσεις που είναι αναγκαίες για την άσκηση των καθηκόντων του. Οι όροι επιβίβασης και οι εργασίες των επιστημονικών παρατηρητών δεν πρέπει να διακόπτουν ούτε να εμποδίζουν τις αλιευτικές δραστηριότητες. Για να μπορεί η Αγκόλα να καλύψει τα έξοδα που προκύπτουν από την παρουσία των παρατηρητών επί των σκαφών, στα τέλη των εφοπλιστών συμπεριλαμβάνεται και ένα ποσό 15 EUR για κάθε ημέρα άσκησης δραστηριοτήτων από τον παρατηρητή επί του σκάφους. Η διάρκεια επιβίβασης ενός επιστημονικού παρατηρητή πάνω σε ένα σκάφος έχει διάρκεια μιας παλίρροιας. 8. ΕΠΙΘΕΩΡΗΣΗ ΚΑΙ ΕΛΕΓΧΟΣ Κατόπιν αιτήσεως των αρχών της Αγκόλα, τα αλιευτικά σκάφη της Κοινότητας που αλιεύουν στο πλαίσιο της συμφωνίας πρέπει να επιτρέπουν και να διευκολύνουν την επιβίβαση επί του πλοίου και την εκπλήρωση των καθηκόντων κάθε υπαλλήλου της Αγκόλα που είναι επιφορτισμένος με την επιθεώρηση και τον έλεγχο των αλιευτικών δραστηριότητων. Η παρουσία αυτών των υπαλλήλων επί του σκάφους δεν πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους. 9. ΕΦΟΔΙΑΣΜΟΣ ΚΑΙ ΚΑΥΣΙΜΑ, ΕΠΙΣΚΕΥΕΣ ΚΑΙ ΠΑΡΟΧΗ ΑΛΛΩΝ ΥΠΗΡΕΣΙΩΝ Κάθε φορά που υπάρχει δυνατότητα, ο εφοδιασμός σε καύσιμα και νερό, καθώς και οι εργασίες συντήρησης και οι επισκευές στο ναυπηγείο όλων των σκαφών που αλιεύουν στην αλιευτική ζώνη της Αγκόλα στο πλαίσιο της παρούσας συμφωνίας, εξαιρουμένων των θυνναλιευτικών, πρέπει να πραγματοποιούνται στην Αγκόλα. Βάσει των ιδίων όρων, η μεταφορά των πληρωμάτων πρέπει να εξασφαλίζεται από την εταιρεία εθνικών αερογραμμών της Αγκόλα (TAAG). Ο εφοδιασμός σε καύσιμα απαγορεύεται εκτός των αγκυροβολίων της Λουάντα ή του Λόμπιτο, εκτός από την περίπτωση που το εγκρίνει η Διεύθυνση Επιθεώρησης και Εποπτείας του Υπουργείου Αλιείας. 10. ΜΕΓΕΘΟΣ ΜΑΤΙΩΝ ΤΩΝ ΔΙΧΤΥΩΝ Η ελάχιστη διάσταση του χρησιμοποιούμενου ματιού των διχτυών καθορίζεται από την εθνική νομοθεσία. 11. ΔΙΑΔΙΚΑΣΙΑ ΣΕ ΠΕΡΙΠΤΩΣΗ ΑΚΙΝΗΤΟΠΟΙΗΣΗΣ Η αντιπροσωπεία της Επιτροπής στην Λουάντα ενημερώνεται εντός προθεσμίας 48 ωρών για κάθε ακινητοποίηση αλιευτικού πλοίου που φέρει σημαία κράτους μέλους της Κοινότητας, η οποία επήλθε εντός της αλιευτικής ζώνης της Αγκόλα και παραλαμβάνει ταυτόχρονα έκθεση για τις περιστάσεις και τους λόγους που οδήγησαν στην εν λόγω ακινητοποίηση. Προσάρτημα 1 ΑΙΤΗΣΗ ΑΔΕΙΑΣ ΑΛΙΕΙΑΣ ΓΑΡΙΔΑΣ ΚΑΙ ΒΕΝΘΟΠΕΛΑΓΙΚΩΝ ΕΙΔΩΝ ΣΤΑ ΥΔΑΤΑ ΤΗΣ ΑΓΚΟΛΑ ΜΕΡΟΣ A1. Όνομα πλοιοκτήτη/εφοπλιστή:                         .2. Εθνικότητα πλοιοκτήτη/εφοπλιστή:                      ..3. Διεύθυνση επιχείρησης του πλοιοκτήτη/εφοπλισή:              ...                                        ...                                      .4. Χημικές πρόσθετες ύλες που μπορούν να χρησιμοποιηθούν (ονομασία και σύνθεση):                                                                                                                                                        . ΜΕΡΟΣ BΣυμπληρώνεται για κάθε σκάφος1. Διάρκεια ισχύος:                             .. ..2. Όνομα σκάφους:                            ..  ..3. Έτος ναυπήγησης:                            ..........4. Αρχική σημαία:                              .......5. Σημερινή σημαία:                          ...................6. Ημερομηνία ύψωσης της σημερινής σημαίας:                  .. 7. Έτος απόκτησης του σκάφους:                        .. 8. Λιμάνι και αιρθμός νηολογίου:                        ......9. Τύπος αλιείας:                              .. ..10. Όλική χωρητικότητα:                          .  ....11. Διακριτικό κλήσεως ασυρμάτου:                         12. Ολικό μήκος (m) :                            ...........13. Μήκος μεταξύ καθέτων (m) :                         ....14. Βύθισμα (m) :                 .       .       ...15 Υλικό κατασκευής του σκάφους:                       ........16. Ισχύς μηχανής:                           ..    ..17. Ταχύτητα (κόμβοι) :                             .18. Χωρητικότητα ψυκτικών θαλάμων:                      ........19. Χωρητικότητα δεξαμενών (m3) :                         20. Χωρητικότητα αμπαριών αλιευμάτων (m3) :                   ..21. Χρώμα σκάφους:                              ....22. Χρώμα υπερκατασκευών:                            23. Τηλεπικοινωνιακός εξοπλισμός σκάφους: >ΘΕΣΗ ΠIΝΑΚΑ> 24. Εξοπλισμός ναυσιπλοΐας και ανίχνευσης: >ΘΕΣΗ ΠIΝΑΚΑ> 25. Όνομα πλοιάρχου:                               26. Εθνικότητα πλοιάρχου:                            ......Επισυνάψατε:- τρεις έγχρωμες φωτογραφίες του σκάφους (πλευρική όψη),- σχέδιο και λεπτομερή περιγραφή των χρησιμοποιούμενων αλιευτικών εργαλείων,- έγγραφο που αποδεικνύει ότι ο αντιπρόσωπος του πλοιοκτήτη/εφοπλιστή είναι εξουσιοδοτημένος να υπογράψει την παρούσα αίτηση. Ημερομηνία αίτησης  (Υπογραφή του αντιπροσώπου του πλοιοκτήτή/εφοπλιστή) Προσάρτημα 2  ΑΙΤΗΣΗ ΑΔΕΙΑΣ ΓΙΑ ΤΗΝ ΑΛΙΕΙΑ ΤΟΝΟΕΙΔΩΝ ΣΤΑ ΥΔΑΤΑ ΤΗΣ ΑΓΚΟΛΑ ΜΕΡΟΣ A1. Όνομα πλοιοκτήτη/εφοπλιστή:                         .2. Εθνικότητα πλοιοκτήτη/εφοπλιστή:                      ..3. Διεύθυνση επιχείρησης του πλοιοκτήτη/εφοπλισή:              .....                                        ...                                      . ΜΕΡΟΣ BΣυμπληρώνεται για κάθε σκάφος1. Διάρκεια ισχύος:                              ..2. Όνομα σκάφους:                               .3. Έτος ναυπήγησης:                            ...........4. Αρχική σημαία:                              .......5. Σημερινή σημαία:                          ....................6. Ημερομηνία ύψωσης της σημερινής σημαίας:                    7. Έτος απόκτησης του σκάφους:-                     ........... 8. Λιμάνι και αιρθμός νηολογίου:                        .......9. Τύπος αλιείας:                                ..10. Όλική χωρητικότητα:                             ...11. Διακριτικό κλήσεως ασυρμάτου:                         12. Ολικό μήκος (m) :                            ...........13. Μήκος μεταξύ καθέτων (m) :                          ..14. Βύθισμα (m) :  ...                             ...15 Υλικό κατασκευής του σκάφους:                       ........16. Ισχύς μηχανής: ..........                            ..17. Ταχύτητα (κόμβοι) :                             .18. Καμπίνες:--                                ..19. Χωρητικότητα δεξαμενών (m3) :                         20. Χωρητικότητα αμπαριών αλιευμάτων (m3) :                   ..21. Ικανότητα κατάψυξης (τόνοι/24 ώρες) και χρησιμοποιούμενο σύστημα:         ..22. Χρώμα σκάφους:                              ....23. Χρώμα υπερκατασκευών:                          .. 24. Τηλεπικοινωνιακός εξοπλισμός σκάφους:                    .. >ΘΕΣΗ ΠIΝΑΚΑ> 25. Εξοπλισμός ναυσιπλοΐας και ανίχνευσης: >ΘΕΣΗ ΠIΝΑΚΑ> 26. Χρησιμοποιούμενα βοηθητικά σκάφη (για κάθε σκάφος):                  ...26.1. Ολική χωρητικότητα:                                 26.2. Ολικό μήκος (m) :                          .........................  26.3. Μήκος μεταξύ καθέτων (m) :                             ....26.4. Βύθισμα (m) :                                 ......... 26.5. Υλικό κατασκευής του σκάφους: .....................                      .26.6. Ισχύς μηχανής: ........................                            ...26.7. Ταχύτητα (κόμβοι):                               27. Βοηθητικός εξοπλισμός εναέριας ανίσχνευσης αλιευμάτων (έστω και εάν δεν είναι εγκατεστημένος επί του σκάφους:                                      .                                      .28. Λιμάνι βάσης :                                29. Όνομα πλοιάρχου:                              ..30. Εθνικότητα πλοιάρχου:                            Επισυνάψατε:- τρεις έγχρωμες φωτογραφίες του σκάφους (πλευρική όψη), των βοηθητικών αλιευτικών σκαφών και του βοηθητικού εξοπλισμού εναέριας ανίσχνευσης ψαριών.- σχέδιο και λεπτομερή περιγραφή των χρησιμοποιούμενων αλιευτικών εργαλείων,- έγγραφο που αποδεικνύει ότι ο αντιπρόσωπος του πλοιοκτήτη/εφοπλιστή είναι εξουσιοδοτημένος να υπογράψει την παρούσα αίτηση. Ημερομηνία αίτησης (Υπογραφή του αντιπροσώπου του πλοιοκτήτή/εφοπλιστή) Προσάρτημα 3.1. ΗΜΕΡΟΛΟΓΙΟ ΑΛΙΕΙΑΣ / INSTITUTO DE INVESTIGAΗΒO PESQUEIRA (για όλες τις μηχανότρατες βυθού) >ΘΕΣΗ ΠIΝΑΚΑ> >ΘΕΣΗ ΠIΝΑΚΑ> >ΘΕΣΗ ΠIΝΑΚΑ> Προσάρτημα 3.2. >ΑΝΑΦΟΡΑ ΣΕ ΓΡΑΦΗΚΟ> ΔΕΛΤΙΟ ΤΑΞΙΔΙΟΥ >ΘΕΣΗ ΠIΝΑΚΑ> ΑΛΙΕΥΤΙΚΑ ΕΡΓΑΛΕΙΑ (προσδιορίσατε και αναφέρατε διαστάσεις) (9) >ΘΕΣΗ ΠIΝΑΚΑ> ΚΥΡΙΟΤΕΡΑ ΕΙΔΗ-ΣΤΟΧΟΙ (παρακαλούμε αναφέρατε το όνομα και τον αύξοντα αριθμό) (10) >ΘΕΣΗ ΠIΝΑΚΑ> Παρακαλούμε αναφέρατε τον συνολικό αριθμό ημερών αλιείας σε κάθε τετραγωνίδιο του παρακειμένου σχεδίου (11) Προσάρτημα 4.1. ΗΜΕΡΟΛΟΓΙΟ ΑΛΙΕΙΑΣ / INSTITUTO DE INVESTIGAΗΒO PESQUEIRA (για όλες τις μηχανότρατες βυθού) >ΘΕΣΗ ΠIΝΑΚΑ> >ΘΕΣΗ ΠIΝΑΚΑ> ΣΗΜ.: Παρακαλούμε συμβουλευθείτε τον συνημμένο πίνακα για την ανεύρεση της κοινής ονομασίας του είδους του ψαριού στη γλώσσα σας.. >ΘΕΣΗ ΠIΝΑΚΑ> Προσάρτημα 4.2. >ΑΝΑΦΟΡΑ ΣΕ ΓΡΑΦΗΚΟ> ΔΕΛΤΙΟ ΤΑΞΙΔΙΟΥ >ΘΕΣΗ ΠIΝΑΚΑ> ΑΛΙΕΥΤΙΚΑ ΕΡΓΑΛΕΙΑ (προσδιορίσατε και αναφέρατε διαστάσεις) (9) >ΘΕΣΗ ΠIΝΑΚΑ> ΚΥΡΙΟΤΕΡΑ ΕΙΔΗ-ΣΤΟΧΟΙ (παρακαλούμε αναφέρατε το όνομα και τον αύξοντα αριθμό) (10) >ΘΕΣΗ ΠIΝΑΚΑ> Παρακαλούμε αναφέρατε τον συνολικό αριθμό ημερών αλιείας σε κάθε τετραγωνίδιο του παρακειμένου σχεδίου (11) Apιndice 5 >ΘΕΣΗ ΠIΝΑΚΑ> Προσάρτημα 6 >ΘΕΣΗ ΠIΝΑΚΑ> ΔΗΜΟΣΙΟΝΟΜΙΚΟ ΔΕΛΤΙΟ 1. ΤΙΤΛΟΣ ΤΗΣ ΕΝΕΡΓΕΙΑΣ: Νέο χρηματοδοτικό πρωτόκολλο ΕΚ/Αγκόλα 2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ: B7-8000 3. ΝΟΜΙΚΗ ΒΑΣΗ: ’ρθρο 37 της συνθήκης σε συνδυασμό με το άρθρο 300 παράγραφος 2 και 3 πρώτο εδάφιο της συμφωνίας ΕΚ/Αγκόλα (ΕΕ L 341 της 3.12.87). 4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ: 4.1. Γενικός στόχος της ενέργειας: πρωτόκολλο και παράρτημα για περίοδο ενός έτους 4.2. Χρονική διάρκεια της ενέργειας και προβλεπόμενες ρυθμίσεις για την ανανέωση ή την παράτασή της: Περίοδος : 3.5.1999 έως 2.5.2000 Τρόπος ανανέωσης: διαπραγμάτευση πριν την λήξη του πρωτοκόλλου. 5. ΚΑΤΑΤΑΞΗ ΤΩΝ ΔΑΠΑΝΩΝ/ΕΣΟΔΩΝ 5.1. ΥΠΟΧΡΕΩΤΙΚΕΣ ΔΑΠΑΝΕΣ 5.2. ΔΙΑΧΩΡΙΖΟΜΕΝΕΣ ΠΙΣΤΩΣΕΙΣ 6. ΕΙΔΟΣ ΤΩΝ ΔΑΠΑΝΩΝ - Λοιπά: χρηματοδοτική αντιστάθμιση υπέρ τρίτης χώρας σε αντάλλαγμα αλιευτικών δυνατοτήτων που χορηγούνται από τη χώρα αυτή και προσδιορίζονται στο πρωτόκολλο 7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ 7.1. Τρόπος υπολογισμού του συνολικού κόστους της ενέργειας (σχέση μεταξύ του κόστους ανά μονάδα και του συνολικού κόστους) Βλέπε παράρτημα του πρωτοκόλλου. 7.2. Αναλυτική παράθεση των στοιχείων της ενέργειας τρέχοντα ευρώ >ΘΕΣΗ ΠIΝΑΚΑ> 7.3. Χρονοδιάγραμμα σε περίπτωση νέας πρότασης ενέργειας τρέχοντα ευρώ >ΘΕΣΗ ΠIΝΑΚΑ> 8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ (ΚΑΙ ΑΠΟΤΕΛΕΣΜΑΤΑ ΤΗΣ ΕΦΑΡΜΟΓΗΣ ΤΟΥΣ) Δεδομένου ότι πρόκειται για πληρωμή παροχής υπηρεσιών (δυνατότητα άσκησης αλιείας), το χρηματοδοτικό αντιστάθμισμα που καταβάλλεται από την Κοινότητα χρησιμοποιείται από τις αρχές της τρίτης χώρας κατά την κρίση της, εκτός από την υποχρέωσή της να υποβάλει στην Κοινότητα τις εκθέσεις σύμφωνα με τις λεπτομέρειες που προβλεπονται σε κάθε συμφωνία για τη χρήση ορισμένων πιστώσεων (συμμετοχή στο επιστημονικό πρόγραμμα). Εξάλλου, τα κράτη μέλη πρέπει να επιβεβαιώσουν στην Επιτροπή την ακρίβεια των στοιχείων που εμφαίνονται στα πιστοποιητικά καταμέτρησης της χωρητικότητας των σκαφών, για τον υπολογισμό της χρηματοδοτικής αντιστάθμισης (και των τελών) κατά αδιαμφισβήτητο τρόπο. Για το σκοπό αυτό, η συμφωνία προβλέπει δηλώσεις αλιευμάτων για τα σκάφη της Κοινότητας. 9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ/ΑΠΟΤΕΛΕΣΜΑΤΙΚΟΤΗΤΑΣ Από απόψεως οφελών που προκύπτουν από τη συμφωνία αυτή, είναι προφανές ότι η αξία των αλιευμάτων υπερβαίνει κατά πολύ το κόστος των 13,35 εκατ. ευρώ. Εκτός από την άμεση εμπορική αξία των εμπορευμάτων, μπορούν να προκύψουν από τη συμφωνία αυτή τα εξής οφέλη: - εγγύηση απασχόλησης επί των αλιευτικών σκαφών - πολλαπλασιαστική επίδραση επί της απασχόλησης στα λιμάνια, στις ιχθυόσκαλες, στα εργοστάσια μεταποίησης, ναυπηγεία και συναφείς υπηρεσίες - οι θέσεις αυτές απασχόλησης δημιουργούνται σε περιοχές όπου δεν υπάρχει άλλη εναλλακτική απασχόληση εκτός της αλιείας -  εξασφάλιση του εφοδιασμού της κοινοτικής αγοράς με αλιευτικά προϊόντα. Προφανώς, εκτός από τα οφέλη αυτά, πρέπει να ληφθεί υπόψη η σημασία των σχέσεών μας με την Αγκόλα, τόσο στον τομέα της αλιείας όσο και στον πολιτικό τομέα. 10. ΔΙΟΙΚΗΤΙΚΕΣ ΔΑΠΑΝΕΣ (ΜΕΡΟΣ Α ΤΟΥ ΠΡΟΫΠΟΛΟΓΙΣΜΟΥ) Δεν υφίσταται επίπτωση στις διοικητικές δαπάνες.